《九日怀楚中旧僚》
明代·皇甫汸

去年九日登高处，野寺深山历楚台。黄菊正堪携酒过，青莲却为散花开。

阁中云气千峰入，槛外江流万里回。欲问同游今健否，衡阳不见雁飞来。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。